
          
           REPUBLIKA HRVATSKA
VUKOVARSKO-SRIJEMSKA ŽUPANIJA
        OPĆINA CERNA
                  OPĆINSKO VIJEĆE 

KLASA: 021-05/21-01/9 
URBROJ: 2212/04-02-21/1
Cerna, 27.07. 2021.

Na temelju članka 35. stavak 1. točka 4., a u svezi s člankom 53.  Zakona o lokalnoj i područnoj (regionalnoj) samoupravi („Narodne novine“, br. 33/01, 60/1, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) te članka 29. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14, 8/18 i 4/21), Općinsko vijeće Općine Cerna na svojoj 2. sjednici, održanoj dana 27. 07. 2021. godine, donosi

[bookmark: _Hlk78878648]ODLUKU
o ustrojstvu i djelokrugu Jedinstvenog upravnog odjela Općine Cerna


	I. OPĆE ODREDBE

Članak 1.
Ovom Odlukom uređuje se ustrojstvo i djelokrug rada, način rada, upravljanja i rukovođenja, te druga pitanja značajna za organizaciju i rad Jedinstvenog upravnog odjela Općine Cerna.

Članak 2.
Za obavljanje poslova iz samoupravnog djelokruga Općine Cerna (u daljnjem tekstu: općina), kao i povjerenih poslova državne uprave, ustrojava je Jedinstveni upravi odjel Općine Cerna (u daljnjem tekstu: Jedinstveni upravni odjel). 

Članak 3.
Sredstva za rad Jedinstvenog upravnog odjela osiguravaju se u Proračunu općine.

	II. DJELOKRUG JEDINSTVENOG UPRAVNOG ODJELA

Članak 4.
Jedinstveni upravni odjel ima svoj pečat koji sadrži naziv: Republika Hrvatske, Vukovarsko-srijemska županija, Općina Cerna, Jedinstveni upravni odjel, Cerna.
Jedinstveni upravni odjel obavlja upravne i stručne poslove iz samoupravnog djelokruga općine kao jedinice lokalne samouprave, sukladno zakonima i drugim propisima i to naročito:
· Poslove iz područja društvenih djelatnosti: kulture, tehničke kulture i športa, odgoja djece predškolske dobi, osnovnog školstva, socijalne skrbi, zdravstva i udruga građana,
· poslove vezane za gospodarski razvoj, te poticanje razvoja obrta, malog i srednjeg poduzetništva putem posebnih programa od interesa za općinu,
· poslove iz područja komunalnog gospodarstva: izrada programa izgradnje i održavanja komunalne infrastrukture, upravni postupci iz područja komunalnog gospodarstva, provedba komunalnog reda,
· poslove iz područja prostornog uređenja i zaštite okoliša: organiziranje i sudjelovanje u izradi izvješća o stanju u prostoru i programa za unaprjeđenje stanja u prostoru, organiziranje poslova na donošenju prostornog plana uređenja općine i provedbi javne rasprave, predlaganje programa i mjera zaštite okoliša u slučajevima onečišćenja okoliša lokalnih razmjera,
· poslove iz područja zaštite i spašavanja,
· poslove pripreme akata u gospodarenju nekretninama u vlasništvu općine: prodaja i zakup nekretnina, najam stanova i zakup poslovnih prostora,
· poslove vezane za uređenje prometa na području općine,
· poslove vezane za gospodarenje poljoprivredni zemljištem u vlasništvu Republike Hrvatske i općine,
· poslove vezane za razvoj turizma,
· poslove vođenja financijskog i materijalnog poslovanja općine: izrada proračuna i godišnjeg obračuna proračuna općine, razrez i naplata prihoda koji pripadaju općini kao jedinici lokalne samouprave, obavljanje računovodstvenih poslova, vođenje knjigovodstvenih evidencija imovine općine, vođenje poslova osiguranja imovine općine,
· poslove opće uprave: opće i kadrovske poslove, obavljanje poslova i vođenje evidencija iz područja radnih odnosa, osiguravanje tekućih uvjeta za rad Jedinstvenog upravnog odjela (održavanje, zagrijavanje i čišćenje prostorija, nabava opreme), poslovni prijemnog ureda, arhiviranja i otpreme pošte,
· poslove unaprjeđenja mjesne samouprave i rada mjesnih odbora,
· poslove javne nabave roba, radova i usluga
· poslove vezane za pripremu i provođenje izbora za članove općinskog vijeća, općinskog načelnika i tijela mjesne samouprave. 

Članak 5.
Jedinstveni upravni odjel u svom djelokrugu izrađuje nacrte općih i drugih akata, nacrte programa i planova, analize, izvješća i druge radne materijale za općinskog načelnika, općinsko vijeće i radna tijela općinskog vijeća. 
Jedinstveni upravni odjel u svom djelokrugu neposredno izvršava i nadzire izvršenje općih i drugih akta općinskog vijeća i općinskog načelnika, predlaže mjere i radnje za provođenje istih, te predlaže mjere za poboljšanje stanja u pojedinim područjima iz samoupravnog djelokruga. 

Članak 6.
Pravilnikom o unutarnjem redu Jedinstvenog upravnog odjela uređuje se unutarnji ustroj Jedinstvenog upravnog odjela, radna mjesta s naznakom temeljnih poslova i zadaća, broj izvršitelja, te stručni i drugi uvjeti za obavljanje poslova određenog radnog mjesta.
Pravilnik o unutarnjem redu Jedinstvenog upravnog odjela donosi općinski načelnik na prijedlog pročelnika Jedinstvenog upravnog odjela.

	III. UPRAVLJANEJ I RUKOVOĐENJE

Članak 7.
Jedinstvenim upravnim odjelom upravlja pročelnik Jedinstvenog upravnog odjela, kojega na temelju javnog natječaja, sukladno zakonu, imenuje općinski načelnik. 
Pročelnik Jedinstvenog upravnog odjela organizira i koordinira rad u Jedinstvenom upravnom odjelu, brine o zakonitom i pravovremenom obavljanju poslova iz nadležnosti Jedinstvenog upravnog odjela i poduzima mjere za osiguranje učinkovitog poslovanja jedinstvenog upravno g odjela, raspoređuje poslove i zadaće, daje službenicima i namještenicima upute za rad, predlaže donošenje Pravilnika o unutarnjem redu, te druge akte za čije je predlaganje ovlašten, donosi akte sukladno posebnim zakonima, brine o stručnom osposobljavanju i usavršavanju službenika i namještenika u tijeku službe i o pravilnom korištenju imovine i sredstava za rad, obavlja nadzor nad radom službenika i namještenika, odlučuje o pravima i obvezama službenika i namještenika, provodi postupke zbog povrede službene dužnosti, ocjenjuje službenike i namještenike, u skladu sa zakonom, drugim propisima donesenim na temelju zakona, Statutom općine i drugim općim i pojedinačnim aktima općine, te ima i druge ovlasti utvrđene zakonom i drugim propisima. 

Članak 8.
Općinski načelnik usmjerava djelovanje jedinstvenog upravnog odjela u obavljanju poslova iz nadležnosti Jedinstvenog upravnog odjela i nadzire njegov rad.
U ostvarivanju prava i dužnosti iz stavka 1. ovog članka općinski načelnik koristi podatke, izvješća i podloge za rješavanje određenih pitanja koje mu dostavlja pročelnik Jedinstvenog upravnog odjela te mu daje smjernice za rad sukladno svojim pravima i dužnostima. 

 	IV. SLUŽBENICI I NAMJEŠTENICI OPĆINSKE URPAVE

Članak 9.
Upravne, stručne i druge poslove i zadaće iz djelokrug Jedinstvenog upravnog odjela, ovisno o vrsti, složenosti, stručnoj spremi i drugim uvjetima obavljaju službenici i namještenici, raspoređeni na radna mjesta sukladno Pravilniku o unutarnjem redu.
Službenici obavljaju upravne i stručne poslove iz djelokruga Jedinstvenog upravnog odjela, a namještenici obavljaju pomoćno-tehničke i ostale poslove čije je obavljanje potrebno radi pravodobnog i nesmetanog obavljanja poslova iz djelokruga jedinstvenog upravnog odjela. 

Članak 10.
O prijmu u službu, rasporedu na radno mjesto, drugim pravima i obvezama službenika i namještenika, kao i o prestanku službe odlučuje Pročelnik Jedinstvenog upravnog odjela, sukladno zakonu. 

Članak 11.
Rješenja kojima se uređuju prava iz radnog odnosa za općinskog načelnika, ukoliko dužnost obavljaju profesionalno, donosi pročelnik Jedinstvenog upravnog odjela. 
Osobe iz prethodnog stavka radni odnos i prava iz radnog odnosa ostvaruju u Jedinstvenom upravnom odjelu. 

	V. PRIJELAZNE I ZAVRŠNE ODREDBE

Članak 12.
 Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije. 
Predsjednik Općinskog vijeća
Mario Kesegić, mag.ing.mech

